Publication: Magyar Közlöny
Issue: MK-2006-76 (Year: 2006, Number: 76)
Era: 2004-2010
Section: a 40/2006. (VI. 26.) GKM rendelethez
Paragraph Index: 351

1. A balesetekre vonatkozó mutatók 1.1. Az összes baleset száma és annak a vonatkilométerre vonatkoztatott átlaga és lebontása a következõ balesettípusokra: – vonatok összeütközése, beleértve az ûrszelvényen belüli akadályokkal való ütközést is; – vonatok kisiklása; – balesetek a vasúti átjárókban, beleértve a gyalogosokat érintõ baleseteket is; – mozgó vasúti jármûvek által okozott személyi sérülések, kivéve az öngyilkosságot; – öngyilkosság; – tûzesetek a jármûvekben; – egyéb. Minden balesetet az eredeti baleset típusa szerint kell számításba venni, még akkor is, ha a másodlagos baleset következményei súlyosabbak (pl. kisiklást követõ tûzeset). 1.2. A következõ kategóriákba sorolható baleseti típusoknál a súlyosan sérült személyek és a halálos áldozatok száma, továbbá ezek vonatkilométerre vonatkoztatott átlaga: – utasbaleset (az összes utaskilométerre vonatkoztatva is); – vasúti munkavállalókat ért baleset, beleértve a szerzõdéses felek személyi állományát is; – vasúti átjárókat használókat ért balesetek; – a vasúti létesítményekben illetéktelenül tartózkodó személyeket ért balesetek; – egyéb balesetek.

Source: https://magyarkozlony.hu/hivatalos-lapok/4cc25911082a356d49e5c20cfc0b869a3221da7a/dokumentumok/559821288f4220875982ce0ebb78eb0753f36111/letoltes